OzLabs/hebrew-wiki-articles huggingface dataset:
ג'ון סינגלטון

ג'ון דניאל סינגלטון (באנגלית: John Daniel Singleton; 6 בינואר 1968 - 29 באפריל 2019) היה במאי קולנוע, תסריטאי ומפיק אמריקאי. רבים מסרטיו הראשונים של סינגלטון, יליד מזרח לוס אנג'לס, עוסקים בהשלכות של האלימות בתוך הערים, כגון: "החבר'ה מהשכונה" (1991), "לאהוב ולהתגבר" (1993), "ללמוד מהחיים" (1995) ו"בייבי בוי" (2000). סינגלטון הפך מוכר יותר לקהל הרחב בעקבות הסרטים "מהיר ועצבני 2" (2003) ו"ארבעה אחים" (2005).

==ביוגרפיה==
נולד בלוס אנג'לס. אימו, שילה וורד-ג'ונסון, היא מנהלת מכירות בחברת תרופות, ואביו, דני סינגלטון, הוא סוכן נדל"ן, משכנתאות ומתכנן פיננסי. סינגלטון למד במכללת העיר פסדינה (Pasadena City College) ובבית הספר לאמנויות הקולנוע של אוניברסיטת דרום קליפורניה (USC School of Cinematic Arts). הוא סיים לימודיו בבית הספר לקולנוע ב-1990, והיה חבר במסדר Kappa Alpha Psi. סינגלטון נרשם ללימודי תסריטאות של מרגרט מרינג באוניברסיטת דרום קליפורניה, אשר מכינה את הסטודנטים למעבר מכתיבה חובבנית לכתיבה מקצועיות במערכת ההוליוודית.

==קריירה==
בשנת 1991 יצא הסרט הראשון של סינגלטון, "החבר'ה מהשכונה", שעליו סינגלטון קיבל את פרס האקדמיה כתסריט וכבמאי הטוב ביותר. בגיל 24 היה סינגלטון הבמאי הצעיר ביותר אשר היה מועמד לפרס אוסקר לבמאי הטוב ביותר, והבמאי האפרו אמריקאי הראשון שמועמד לפרס זה. באותה השנה סינגלטון ביים בנוסף את הקליפ לשיר "Remember The Time" של מייקל ג'קסון.

ב-1997 נכנס הסרט רוזווד, שאותו הוא ביים, לתוך 47 הסרטים הטובים ביותר בפסטיבל הסרטים הבינלאומי שבברלין.

== חיים אישיים ==
ב-1996, נשא סינגלטון את השחקנית הגנאית אקוסואה בוסיה, בתו של ראש הממשלה הזמני הגאני, ד"ר קופי אברפה בוסיה (Kofi Abrefa Busia), לאישה. לזוג בת אחת, שאף הופיעה בסרט "דמעות של שמש" (2003) ובהפקות נוספות. לסינגלטון ילדה נוספת, מחברתו לשעבר טושה לואיס.

===תאונה===
ב-23 באוגוסט 2007 היה סינגלטון מעורב בתאונת דרכים, שבה פגע בהולך רגל בן 57 מלוס אנג'לס. סינגלטון נשאר במקום האירוע עד שהמשטרה הגיעה, אך מכיוון שלא נמצאו בגופו אלכוהול או חומרים אחרים אשר היו עלולים להשפיע על שיקול הדעת שלו, הוא שוחרר לאחר חקירה. הולך הרגל נפטר בבית החולים. המקרה הועבר לתובע המחוזי, אך לא הוגש כתב אישום נגד סינגלטון.

ב-29 באפריל 2019 לקה בשבץ מוחי ונפטר.

==פילמוגרפיה==
===במאי===
* החבר'ה מהשכונה (1991)
* לאהוב ולהתגבר (1993)
* ללמוד מהחיים (1995)
* רוזווד (1997)
* שאפט (2000)
* בייבי בוי (2001)
* מהיר ועצבני 2 (2003)
* ארבעה אחים (2005)
* החטיפה (2011)
*Rebel (2017) - (פרק אחד, סדרת טלוויזיה)

===מפיק===
* ללמוד מהחיים (1995)
* שאפט (2000)
* בייבי בוי (2001)
* דחף וזרם (2005)
* אנחת הזעמן השחור (2007)
* הצעה בלתי חוקית (2007)

===תסריטאי===
* הח'ברה מהשכונה (1991)
* לאהוב ולהתגבר (1993)
* ללמוד מהחיים (1995)
* שאפט (2000)
* בייבי בוי (2001)

=== שחקן===
* 8 מייל (2002)

==קישורים חיצוניים==

* 

* 
* 

קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:במאי וידאו קליפים אמריקאים
קטגוריה:אמריקאים שנולדו ב-1968
קטגוריה:אמריקאים שנפטרו ב-2019
FlashFXP

FlashFXP היא תוכנה שמתפקדת כלקוח File Transfer Protocol (פרוטוקול להעברת קבצים) עם ממשק גרפי בסביבת חלונות. התוכנה תומכת גם בפרוטוקול File eXchange Protocol.

== היסטוריה ==
ב-1998, צ'ארלס דויס, מייסד התוכנה, החל בבניית לקוח FTP לסביבת חלונות, לאחר ששמע לעצת חבריו כי אין לקוח FTP אמין עם ממשק גרפי בסביבה זו. הפרויקט נקרא תחילה Myfxp ונכתב בויז'ואל בייסיק. מאוחר יותר הסב את הפרויקט לדלפי, שפה תכנות מתקדמת יותר.

דויס שינה את שם התוכנה ל-FlashFXP, וב-23 ביולי הוציא לאור את גרסתה הראשונה (1.0).

בגרסה 2.0 החלה התוכנה לתמוך בפרוטוקולים TLS ו-SSL.

ב-2003 דויס חתם על עסקה בלעדית עם חברת iniCom Networks, והוציא את גרסה 3.0.

ב-2009, יצאה גרסה 4.0.

ב 2017 יצאה גרסה 5.0 והיא הגרסה האחרונה בעקבות העובדה שמפתח התכנה נכלא ל-15 שנים.<ref></ref>

התוכנה מתורגמת לשפות רבות, ביניהן עברית, גרמנית, צרפתית, אנגלית, פורטוגזית, רוסית.

== ראו גם==
* File Transfer Protocol
*WinSCP

== קישורים חיצוניים ==
* 

==הערות שוליים==

קטגוריה:תוכנות תקשורת
טל סולומון

טל סולומון (נולד ב-27 ביולי 1984) הוא אמן סטנד-אפ, שחקן, קריין ותסריטאי ישראלי.

==ביוגרפיה==
נולד בראשון לציון. בשנת 2006 החל את דרכו בסטנד-אפ במסגרת קאמל קומדי קלאב בתל אביב, ומאז נמנה עם אמני הבית במקום. 

מ-2007 כתב עבור מספר תוכניות טלוויזיה קומיות, בהן "תוכנית האירוח של מה קשור", "צחוק מעבודה", "סלב'ס" (במסגרת Yes הטלוויזיה בלוויין), "פוטופיניש" בהנחיית אלי פיניש (בערוץ הראשון), ו"מחוץ לחוק" (קומדי סנטרל וערוץ 10).

בשנים 2009–2011 השתתף בשידורי האולפן השקוף של ערוץ המוזיקה 24, ב"ביפ קומדי האוס", ו"ביפ קומדי בר" (של הזכיינית קשת בערוץ 2), ו"קומדי בר" (של הזכיינית רשת).

ב-2012 הופיע בתוכנית הסטנד-אפ הראשונה לילדים, "הצחוקיה", ששודרה בניקלודיאון, והתארח בסדרה "מחוץ לחוק" בקומדי סנטרל.

מאז 2013 החל להעביר קורסים ללימוד סטנד-אפ במסגרת לימודי משחק.

ב-2014 התפרסם בעקבות יצירת המתיחות הטלפוניות הידועות על הוט, בזק 144 וכו', שגרפו יותר מ-3 מיליון צפיות במצטבר. מתיחות אלו הולידו פינת מתיחות טלפוניות קבועה בהגשתו ב"תוכנית הבוקר" של קשת.

מאז 2014 סולומון מופיע בכל הארץ עם מופע הסטנד-אפ שלו "מכל דבר עושה עניין".

== חיים אישיים ==
סולומון נשוי לרונית וגר בגבעתיים.

== קישורים חיצוניים ==
* 
* [https://geekonomy.net/2017/07/04/geekonomy128/ טל סולומון לא מזיע], בפודקאסט "גיקונומי", 4 ביולי 2017

קטגוריה:סטנדאפיסטים ישראלים
קטגוריה:ישראלים שנולדו ב-1984
אולוס אטיליוס קלטינוס

אָוּלוּס אַטִילְיוּס קָלָטִינוּס (בלטינית: Aulus Atilius Calatinus) היה מצביא רומאי, שפיקד על כוחות צבא וצי במלחמה הפונית הראשונה (264-241 לפנה"ס). הוא נבחר פעמיים לקונסול ופעם אחת לדיקטטור ונתכבד בתהלוכת ניצחון.
== חייו ==
קלטינוס נבחר בפעם הראשונה לקונסול שנת 258/7 לפנה"ס יחד עם גאיוס סולפיקיוס פטרקולוס. השניים קיבלו לידיהם את המשך ניהול המלחמה בסיקיליה (סיציליה), אך לדברי מקורות אחדים פיקד קלטינוס לבדו על כוחות הצבא שנלחמו בקרתגים. תחילה כבש את העיר היפאנה (Hippana) ואחר כך הכניע את מיטיסטראטון (Mytistraton) הבצורה והחריבה עד היסוד. זמן קצר לאחר מכן תקף את קמרינה (Kamarina), אך תוך כדי פעולות המצור נקלע עם חייליו למארב, ואלמלא מאמציו העילאיים של טריבון בשם מרקוס קלפורניוס פלאמה (Marcus Calpurnius Flamma), אפשר שהוא וצבאו היו נשמדים. לאחר שנחלץ מן המארב, כבש את הערים קמרינה, אנה (Enna), דרפאנה (Drepana) ומקומות נוספים, שהיו עד אז בידי הקרתגים. לקראת סוף כהונתו פתח בהתקפה על ליפארה (Lipara), אותה המשיך מחליפו. בשובו לרומא נתכבד בתהלוכת ניצחון.

ב-254 לפנה"ס נבחר לקונסול בפעם השנייה. זמן קצר קודם לכן איבדו הרומאים את ציים המלחמתי בסערה ליד כף פכינוס (Pachynus); אטיליוס קלאטינוס ועמיתו לקונסולאט גנאיוס קורנליוס סקיפיו אסינה בנו צי חדש בן 220 אניות בתוך זמן קצר ביותר של שלושה חודשים, והפליגו בראשו אל סיקיליה. הפעולה הצבאית העיקרית במהלך כהונתם הייתה כיבוש פנורמוס.

ב-249 לפנה"ס מונה אטיליוס קלטינוס במקום מרקוס קלאודיוס גליקיה (M. Claudius Glycia) לדיקטטור לצורך בחירת קונסולים חדשים, שכן הקונסולים המכהנים נמצאו אותה שעה עם הצבא בסיקיליה. שנים אחדות לאחר מכן, ב-241 לפנה"ס, נבחר כבורר במחלוקת בין הפרוקונסול גאיוס לוטאטיוס קאטולוס והפראיטור קווינטוס ואלריוס, למי משניהם הזכות לקבל תהלוכת ניצחון והוא הכריע לטובת הפרוקונסול. הדבר האחרון הידוע אודותיו הוא כי בנה מקדש לאלת התקווה סְפֶּס (Spes). אולוס אטיליוס קלטינוס זכה להערכה רבה הן בימיו הן לאחר מותו, ועל קברו נחקקה הכתובת: 'עמים רבים תמימי-דעים – איש זה היה מראשוני העם'.

==מקורות==
* ערך זה כולל קטעים מתורגמים מתוך החיבור: Smith, William (editor). A Dictionary of Greek and Roman Biography and Mythology. London. John Murray, 1873 הנמצא כיום ברשות הכלל.
* מרקוס טוליוס קיקרו, כתבים נבחרים. תרגם והוסיף הערות ומפתחות ארנסט דוד קולמן. ירושלים, מוסד ביאליק, תשמ"ו.
 
==הערות שוליים==

קטגוריה:המלחמה הפונית הראשונה
קטגוריה:קונסולים ברפובליקה הרומית
קטגוריה:אישים שחיו במאה ה-3 לפנה"ס
וירג'ין אוסטרליה

וירג'ין אוסטרליה (באנגלית: Virgin Australia) היא חברת תעופה אוסטרלית, והשנייה בגודלה במדינה (אחרי קוואנטס). החברה שייכת לקבוצת וירג'ין שבבעלות איש העסקים הבריטי ריצ'רד ברנסון.
[[איירבוס A330-200 של החברה]]
החברה החלה לפעול באוגוסט 2000 תחת השם "וירג'ין בלו", בתחילת דרכה הפעילה החברה שני מטוסים חכורים מדגם בואינג 737-400. לאחר פשיטת הרגל של החברה המתחרה "Ansett Australia" בספטמבר 2001, נכנסה וירג'ין לשוק שנוצר, והחלה להפעיל טיסות בין 29 ערים במדינה באמצעות מטוסים צרי גוף מתוצרת איירבוס, אמבראר ובואינג. בשנים 2009-2011 היא הפעילה את "V אוסטרליה".

לאחר מספר שנים בהם פעלה כחברת לואו קוסט, החלה החברה להפעיל מחלקות עסקים במטוסיה, במטרה להתחרות בקוואנטס ששלטה בתחום.

ב-20 באפריל 2020 עקב משבר מגפת הקורונה נכנסה החברה מרצון להליך פשיטת רגל.

== הסכמי שותפות קוד ==
לחברה הסכמי שותפות קוד עם החברות הבאות:
{|
|- valign="top"
|
* Airlines PNG (פפואה גינאה החדשה)
* דלתא איירליינס (SkyTeam)
* איתיחאד איירווייז
|
* הוויאן איירליינס
* סינגפור איירליינס (סטאר אלייאנס)
* Skywest Airlines (אוסטרליה)
|
* וירג'ין אמריקה
* וירג'ין אטלנטיק
* וירג'ין סמואה
|}

==צי המטוסים==
צי המטוסים של החברה נכון לינואר 2021:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#e62020;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="4" class="unsortable" | נוסעים
! rowspan="2" style="width:190px;" | הערות
|- style="color:white;background:#e62020;"
! style="width:40px;" | <abbr title="מחלקת עסקים">J</abbr>
! style="width:40px;" | <abbr title="מחלקת תיירים פרימיום">W</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|בואינג 737-700
|2
|—
|8
|—
|120
|128
|
|-
|בואינג 737-800
|58
|—
|8
|—
|168
|176
|
|-
|בואינג 737-10MAX
|—
|25
|8
|—
|196
|204
|יתקבלו החל משנת 2023
|-
!סה"כ
!59
!25
! colspan="6" |
|}

== קישורים חיצוניים == 

* 

 מדיה וקבצים בנושא [http://www.airliners.net/search/photo.search?airlinesearch==Virgin%20Australia%20Airlines&distinct_entry=true וירג'ין אוסטרליה] באתר Airliners.net

==הערות שוליים==

קטגוריה:וירג'ין
קטגוריה:חברות תעופה אוסטרליות
V אוסטרליה

V אוסטרליה (באנגלית: V Australia) הייתה חברת תעופה אוסטרלית, החברה הפעילה טיסות מאוסטרליה ללוס אנג'לס ואבו דאבי. החברה החלה לפעול ב-27 בפברואר 2009, והתמזגה עם חברת התעופה וירג'ין אוסטרליה ב-7 בדצמבר 2011.

== צי החברה ==
{| class="toccolours" border="1" cellpadding="3" style="border-collapse:collapse"
|+ בעת המיזוג היו בצי V אוסטרליה המטוסים הבאים:
|- bgcolor=Red
! rowspan=2|<span style="color: white;">כלי טיס</span>
! rowspan=2|<span style="color: white;">בשירות</span>
! colspan=4|<span style="color: white;">נוסעים</span>
|- bgcolor=Red
!<abbr title=מחלקת עסקים><span style="color: white;">J</span></abbr>
!<abbr title="פרימיום"><span style="color: white;">P</span></abbr>
!<abbr title="תיירים"><span style="color: white;">Y</span></abbr>
!<span style="color: white;">סה"כ</span>
|-
|בואינג 777-300ER
| style="text-align:center;"|5
| 33
| 40
| 280
| 361
|}

== קישורים חיצוניים ==

* מדיה וקבצים בנושא [http://www.airliners.net/search/photo.search?airlinesearch=V%20Australia&distinct_entry=true V אוסטרליה] באתר Airliners.net

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:וירג'ין
קטגוריה:חברות תעופה אוסטרליות
קטגוריה:חברות תעופה שנסגרו
נמל התעופה סידני

נמל התעופה סידני (באנגלית: Sydney Airport, מכונה גם סידני קינגספורד) קרוי על שמו של הטייס האוסטרלי סר צ'ארלס קינגספורד סמית (Charles Kingsford Smith), הוא נמל התעופה הגדול באוסטרליה ובאוקיאניה, ומשמש את מטרופולין סידני ומדינת ניו סאות' ויילס. הנמל ממוקם סמוך לפרוור מסקוט (Mascot), כ-7 ק"מ דרומית למרכז העסקים הראשי של סידני.

נמל התעופה הוא אחד משדות התעופה הוותיקים בעולם (החל לפעול ב-1919), ומדורג במקום ה-28 ברשימת שדות התעופה העמוסים בעולם. בשנת 2010 עברו בנמל התעופה 35,900,000 נוסעים, ב-289,741 תנועות מטוסים.

בנמל התעופה חל עוצר נחיתות והמראות החל מהשעה 23:00.

== קישורים חיצוניים ==

* 
* מדיה וקבצים בנושא [http://www.airliners.net/search/photo.search?placesearch=Sydney%20-%20Kingsford%20Smith%20International%20(Mascot)%20(SYD%20%2F%20YSSY%29&distinct_entry=true נמל התעופה סידני] באתר Airliners.net
* [https://www.instagram.com/sydneyairport/ נמל התעופה סידני], ברשת החברתית אינסטגרם

קטגוריה:ערכים שבהם תבנית בריטניקה אינה מתאימה
קטגוריה:סידני: מבנים
קטגוריה:סידני: תחבורה
קטגוריה:ניו סאות' ויילס
סידני
קינגספורד סמית
נמל התעופה הבין-לאומי בייג'ינג קפיטל

נמל התעופה הבין-לאומי בייג'ינג קפיטל (בסינית מפושטת: 北京首都国际机场, בפין-יין: Běijīng Shǒudū Guójì Jīchǎng, באנגלית: Beijing Capital International Airport) הוא נמל התעופה הגדול בסין המשמש את מטרופולין בייג'ינג.

נמל התעופה הוא העמוס ביותר באסיה, וממוקם במקום השני ברשימת שדות התעופה העמוסים בעולם - אחרי נמל התעופה הבינלאומי הרטספילד-ג'קסון אטלנטה. בשנת 2010 עברו בנמל התעופה 73,948,113 נוסעים ב-517,584 תנועות מטוסים. בקטגוריית המטענים ממוקם הנמל במקום ה-14 בעולם, בשנת 2010 טיפלו בנמל ב-1,420,997 טונות מטען.

נמל התעופה משמש כבסיסן של החברות אייר צ'יינה, צ'יינה סאות'רן איירליינס, והאינאן איירליינס.

כדי להכיל את נפח התנועה הגדל, ולקראת אולימפיאדת בייג'ינג, נבנה בשנת 2008 טרמינל 3; הטרמינל הוא המבנה החמישי בגודלו בעולם - עם שטח של 986,000 מ"ר.

בסוף שנת 2019 נחנך נמל התעופה הבינלאומי בייג'ינג דאשינג המיועד להקל על העומס בנמל התעופה, חלק מחברות התעופה העבירו את פעילותן לשדה החדש.

== טיסות לישראל ==
חברת אל על מפעילה מדי יום טיסה מנמל התעופה בן-גוריון אל הנמל. 

ב 28 באפריל 2016 החלה חברת האינאן איירליינס להפעיל אף היא טיסות סדירות לישראל במטוסי איירבוס A330.

== קישורים חיצוניים ==

* 

 מדיה וקבצים בנושא [http://www.airliners.net/search/photo.search?placesearch=Beijing%20-%20Capital%20%28PEK%20%2F%20ZBAA%29&distinct_entry=true נמל התעופה הבינלאומי בייג'ינג קפיטל] באתר Airliners.net

קטגוריה:ערכים שבהם תבנית בריטניקה אינה מתאימה
קטגוריה:בייג'ינג: מבנים
בייג'ינג
קטגוריה:בייג'ינג: תחבורה
שלמה בן לולו

שלמה בן לולו (נולד בשנת 1949) הוא פוליטיקאי ישראלי, כיהן כראש מועצת בית שאן בין השנים 1983–1998.

== ביוגרפיה ==
בן לולו נולד בקזבלנקה שבמרוקו. בשנת 1958 עלה עם משפחתו לישראל והתיישב בבית שאן. הוא בעל תואר בהנדסת תעשייה וניהול.

בן לולו התחנך בבית שאן ובהמשך חייו בתיכון בכפר בתיה, במהלך שירותו הצבאי אותר בתוכניתה של יעל רום, שעסקה באיתור צעירים מהפריפריה ושילובם באקדמיה. שלמה סיים לימודי הנדסת תעשייה וניהול בשנת 1975 והוא בין המהנדסים הראשונים שידעה העיר בית שאן. 

בתום הלימודים הוא שב לבית שאן עם אשתו והחלו להיות מעורבים פוליטית בעיר. הם הקימו תנועה א-פוליטית בשם "תמר" עם צעירים נוספים בני היישוב, לקראת הבחירות המקומיות הם חברו לתנועת הליכוד וזכו לכבוש את העירייה לראשונה בתולדות היישוב.
ביקור ממלכתי בבית שאן עם חנוכת הפארק הלאומי, משמאל לימין: שלמה בן לולו; ראש הממשלה דאז, יצחק שמיר; שר התיירות דאז, אברהם שריר; ושר החינוך דאז, יצחק נבון.
בן לולו נבחר לתפקיד ראש מועצת בית שאן, מטעם הליכוד, בשנת 1983, והיה ראש עיר במשך 15 שנים עד לשנת 1998.

תקופת כהונתו של בן לולו אופיינה בתנופת בנייה, פיתוח סביבתי, שיפור התשתיות ובניית אלפי יחידות דיור חדשות בבית שאן. הוא הקים מוקדי תיירות נוספים וייעל את מערכות המנהל. הוא הוסיף לסמל בית שאן אלמנטים חדשים שלא היו בסמל הקודם, שעוצב בשנת 1956. בית שאן הוכרזה כעיר, כשנה לאחר סיום כהונתו.

בהמשך דרכו של בן לולו, בשנת 2003, ניסה בנימין נתניהו, שר האוצר דאז, למנות אותו למנהל דירקטוריון חברת הגז. אולם ועדת רביבי פסלה את המינוי בנימוק שאין לבן לולו כישורי יתר הנדרשים מחבר מפלגה של השר הממנה. נתניהו טען, כי לבן לולו ניסיון ניהולי רב, שכן היה שנים ארוכות ראש מועצת בית-שאן. כמו כן, בן-לולו הוא מהנדס במקצועו. נתניהו ערער בשעתו על פסילתו של בן לולו, בפני מליאת הממשלה, אך בעקבות חוות דעת של היועץ המשפטי לממשלה הקודם, אליקים רובינשטיין, הוחלט שלא לכפות את המינוי על ועדת רביבי. בשעתו הושג הסדר זמני, לפיו בן-לולו יוכל לכהן כדירקטור, ובשלב מאוחר יותר, תיבחן שוב האפשרות למנותו ליו"ר, בעקבות כך, שימש כיו"ר זמני.
שלמה באספת בחירות בשנת 1983
בשנת 2017 השיק את ספרו האוטוביוגרפי, "בן לולו - ישר ולעניין".

קבוצת הפועל בית שאן שיחקה בליגה לאומית (באותן שנים ליגת העל) במשך חמש עונות בשנות ה-90. בתמונה שלמה עם יור הקבוצה ללוש אנדריי וקפטן הקבוצה איתן טייב 

==קישורים חיצוניים==

==הערות שוליים==

קטגוריה:ישראלים ילידי מרוקו
קטגוריה:ראשי מועצת בית שאן
קטגוריה:ראשי רשויות מקומיות מטעם הליכוד
קטגוריה:בוגרי כפר הנוער כפר בתיה]
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1949
Va Va Voom

Va Va Voom (בעברית: וה וה וום; מצרפתית: הוא מלא אנרגיה) הוא שיר של הזמרת הטרינידדית ניקי מינאז'. השיר יצא לאור ב-12 בספטמבר 2012 כסינגל החמישי מאלבום האולפן השני של מינאז', Pink Friday: Roman Reloaded. השיר תוכנן תחילה לצאת לאור כסינגל הראשון מהאלבום, אך הוצאתו נדחתה ובמקומו יצא לאור הסינגל Starships. לאחר מכן הוחלט להוציא את השיר כסינגל מהאלבום כחלק מקידום ההוצאה המחודשת של האלבום, Pink Friday Roman Reloaded: The Re-Up.

הקליפ לשיר צולם בלוס אנג'לס ב-21 בדצמבר 2011 ופורסם ב-26 באוקטובר 2012.

== מיקומי שיא ==

== קישורים חיצוניים ==

== הערות שוליים ==

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי מקס מרטין
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:וידאו קליפים שבוימו על ידי הייפ ויליאמס
קטגוריה:שירים על מיניות
קטגוריה:שירי זהב בממלכה המאוחדת
ברנדברג

ברנדברג (קוהקוה: Dâures; הררו: Omukuruvaro) הוא ההר הגבוה ביותר בנמיביה.

הר זה ממוקם בדמרלנד, בצפון-מערב מדבר נמיב, סמוך לחוף, ומכסה אזור של בערך 650 קמ"ר. שיא פסגתו הנקרא קוניגסטיין (Königstein; בגרמנית - "אבן המלכים") מתנשא לגובה של 2,573 מטרים מעל פני הים. ביום עם ראות טובה, הר ברנדברג יכול להיראות גם ממרחק רב. מקום היישוב הקרוב הוא הכפר יואיס, הנמצא כ-30 ק"מ מההר.

משמעות השם "ברנדברג" בשפת האפריקאנס והגרמנית הוא "הר האש", וזאת בשל הגוון הזוהר הנראה בהר על רקע השמש. שבט דמארה העניק להר את השם Dâures, שמשמעו "ההר הבוער", ואילו שבט הררו קרא להר Omukuruvaro, שמשמעו "הר האלים".

[[הגברת הלבנה, ברנדברג, נמיביה]]

הר ברנדברג משמש אתר רוחני לו חשיבות גדולה לשבטי הבושמנים. על הר ברנדברג מצויים ציורי סלע רבים. אחד המפורסמים בהם מהווה גם את האטרקציה התיירותית העיקרית במקום - ציור הסלע בשם "הגברת הלבנה", הממוקם מתחת לבליטת סלע קטנה בנקיק ציסב, לרגלי ההר. בנינק זה ישנם למעלה מ-1,000 מחסות סלע, ויותר מ-45,000 ציורי סלע. בחלקיו הגבוהים של הר ברנדברג ישנם מאות ציורי סלע נוספים.

הר ברנדברג הוא גם ביתה של צמחיית מדבר מעניינת. ניתן למצוא באזור מינים של עצים וצמחים בעלי מראה מוזר, והסיבה לכך בחלקה היא תנאי האקלים הקיצוניים באזור.
האזור אינו מיושב ופראי. כמו כן הוא גם צחיח מאוד, ומציאת מים בו היא משימה קשה מאוד עד בלתי אפשרית. בקיץ, טמפרטורות מעל 40 מעלות צלזיוס הן רגילות.

הר ברנדברג הוא מקום משכן של מגוון חיות בר. למרות שמספר בעלי-החיים הוא קטן בגלל תנאי האקלים, רוב המינים הקיימים בנמיביה מצוי גם בברנדברג. תייר המטייל באזור יוכל להיתקל הן בפיל המתגורר במדבר והן בקרנף צר-השפה הנדיר. כמו כן, פאונת העקרבאים שבברדנברג היא קרוב לוודאי העשירה ביותר בכל אפריקה הדרומית.

הברנדברג נוסף ב-3 באוקטובר 2002, כאתר מורשת עולמי של אונסקו ברשימה הנסיונית בקטגוריה המשולבת (תרבות+טבע).

==קישורים חיצוניים==

* 

קטגוריה:הפסגות הגבוהות במדינתן
קטגוריה:נמיביה: גאוגרפיה
קטגוריה:אפריקה: הרים
ברנדברג
אליטוס ארנה

אליטוס ארנה (בליטאית: Alytaus arena – תעתיק מדויק: "אליטאוס ארנה") הוא מתקן ספורט רב-תכליתי הנמצא בעיר השישית בגודלה בליטא, אליטוס. אולם הכדורסל, בעל תכולה של 5,500 מקומות ישיבה, הוא החמישי בגודלו בליטא, אחרי ז'לגיריס ארנה, סימנס ארנה, שיאולאי ארנה וצידו ארנה. האולם נפתח לראשונה ב-1981 אך שופץ לקראת אליפות אירופה בכדורסל שהתקיימה בליטא בשנת 2011. המתקן החדש נחנך ב-12 בפברואר 2011. 

משחקי שלב הבתים הראשון – בית ג' של אליפות אירופה בכדורסל 2011 נערכו באליטוס ארנה.

מאז שנת 2011 אליטוס ארנה משמשת כאולמה הביתי של קבוצת כדורסל מקומית 'מועדון הכדורסל סבאנוריס'. 

<gallery>
קובץ:Alytaus arenos aikste.jpg|אליטוס ארנה
קובץ:Alytaus Arena Alytus Lithuania.jpg|אליטוס ארנה מבחוץ
</gallery>

== קישורים חיצוניים ==

==הערות שוליים==

קטגוריה:אולמות כדורסל בליטא
ג'מייקה (ניו יורק)

ג'מייקה (Jamaica) היא שמה של שכונה ברובע קווינס שבניו יורק.

לשם השכונה אין כל קשר למדינת ג'מייקה שבקריביים, אלא הוא תוצאה של צירוף מקרים בלבד. בעת הקמת השכונה בשנת 1656 על ידי מתיישבים הולנדים, כונתה השכונה בשם "ימקו" ("Yameco"), שמשמעותו בשפת הילידים המקומיים – בונה. בכתיב הגרמני נכתב שם השכונה כ-"Jameco", ובסופו של דבר הפך שם השכונה, עם חדירת השפה האנגלית, ל"ג'מייקה".

בהתאם לנתונים ממפקד אוכלוסין שנערך בשנת 2000, בשכונה מתגוררים 216,866 תושבים, אשר רובם ממוצא אפרו-אמריקני. בשכונה מתרכזות אוכלוסיות מהגרים רבות, בעיקר מהודו, מדינות ערב, רוסיה והקריביים.

בשטח השכונה נמצא נמל התעופה ג'ון פ. קנדי, אחד מנמלי התעופה הגדולים והחשובים בעולם.

===תושבים מפורסמים===
*דונלד טראמפ – נשיא ארצות הברית ה-45, וקודם לכן יזם ואיל נדל"ן – נולד וגדל בשכונה.
*בוב בימון – אלוף אולימפי ושיאן עולמי בקפיצה לרוחק.
*נלסון דה מיל – סופר.
*50 סנט – ראפר וזמר.

==קישורים חיצוניים==

אנדרטת החיילים והשייטים בפארק מייג'ור מארק בשכונת ג'מייקה

קטגוריה:קווינס: שכונות
שביטוריו ארנה

שביטוריו ארנה (בליטאית: Švyturio arena) הוא מתקן ספורט רב-תכליתי בצורת קטמרן שנבנה בעיר השלישית בגודלה בליטא, קלייפדה לקראת אליפות אירופה בכדורסל ב-2011. אולם הכדורסל הוא השישי בגודלו בליטא, אחרי ז'לגיריס ארנה, סימנס ארנה, שיאולאי ארנה, צידו ארנה ואליטוס ארנה. האולם, אשר נחנך ב-28 ביולי 2011, מכיל 5,486 מקומות ישיבה, משמש כאולמה הביתי של קבוצת הכדורסל המקומית נפטונאס קלייפדה, המשחקת ביורוליג (עונה 2014/2015), בליגת העל הליטאית ובליגה המאוחדת. המתקן משמש כמו כן לאירועי ספורט אחרים: כדוריד, איגרוף, הוקי קרח, וכן כאולם הקונצרטים. 

האולם אירח את משחקי בית ד' בשלב הבתים הראשון של אליפות אירופה בכדורסל 2011.

האולם צפוי לארח את משחקי אליפות אירופה בכדורסל עד גיל 20 ב-2020.

==קישורים חיצוניים==

* 
==הערות שוליים==

קטגוריה:אולמות כדורסל בליטא
שליפה (זיכרון)

שליפה היא פעולה קוגניטיבית שבה מידע שקודד בזיכרון לטווח הארוך מועבר לתודעה.

השליפה מתאפשרת הודות לתהליך של התגבשות זיכרון מהזיכרון לטווח קצר לזיכרון לטווח ארוך. בתחום החינוך תהליך זה מאפשר את ההפנמה של החומר הנלמד. המידע שנשלף מועבר לזיכרון עבודה שם ניתן לחשוב עליו באופן מודע ולהשוות אותו למידע חדש שמגיע מהזיכרון החושי.

==השפעות על תהליך השליפה==
אחד הגורמים המשפיעים על תהליך השליפה הוא הסכמה. השפעה זו מתחילה כבר בתהליך הראשוני של הפניית הקשב, שבו הסכמה פועלת כמסנן שעל פי רוב מאפשר רק למידע שתואם אותה להירשם בתודעה. כתוצאה מכך קל יותר לזכור מידע שתואם את הסכמות ממידע שאינו תואם אותן.
משום שהסכמה מראה עמידות למידע סותר היא יכולה לגרום לנטאי בתפיסת המציאות ולהוביל לתופעות כמו נבואה המגשימה את עצמה.

השפעה נוספת על תהליך השליפה יכולה לנבוע מהטרמה. ההטרמה מגבירה את הזמינות של מידע בזיכרון או במודעות כתוצאה מחשיפה לגירוי או אירוע מסוים. אפקט ההטרמה בעקבות חזרתיות (repetition priming effect) מיוחס לזיכרון הנהלי של הזיכרון המרומז.

==קשיי שליפה==
אחד הביטויים לקשיי שליפה הוא תופעת "על קצה הלשון" (TOT). זהו מצב שבו אדם יודע מה המידע הנחוץ, אך אינו מצליח לאתר את המילים המתאימות. למרות הקושי בשליפה ישירה של המידע המבוקש, על פי רוב האדם יצליח לזהות אותו מתוך מספר אפשרויות. דוגמה לכך היא זיהוי תשובה נכונה במבחן רב-ברירתי.

אוצר מילים הוא מאגר המילים העומד לרשותו של האדם בעקבות תהליך רכישת שפה. אוצר המילים הפסיבי מאפשר לאדם לזהות מילים מוכרות מתוך דיבור וממלא תפקיד מרכזי בהבנת הנקרא. עם זאת, הוא משמש רק בתהליך הקליטה של השפה. קשיי שליפה מילוליים יכולים לפגוע ביכולת של האדם להפיק תקשורת השפתית. זאת משום שלצורך העברת מסרים מילוליים דבורים במסגרת דיאלוג או הבעה בכתב יש צורך אוצר מילים אקטיבי הניתן לשליפה ולשימוש בפועל.

פערים בין אוצר המילים האקטיבי והפסיבי מאפיינים אנשים בעלי לקות למידה. קושי זה יכול לפגוע בתפקוד האקדמי על ידי הנמכה של הביצוע בשעת מבחן או בהשלמת שיעורי בית. קשיי שליפה הם אחד המאפיינים המרכזיים של לקות שפה.

==קישורים חיצוניים==

* [https://www.youtube.com/watch?v=bSycdIx-C48&list=PL8dPuuaLjXtOPRKzVLY0jJY-uHOH9KVU6&index=13 How We Make Memories] - סרטון הסבר של Crash Course Psychology על יצירה ושליפה של זיכרונות דרך מאגרי הזיכרון השונים 
* [https://www.youtube.com/watch?v=HVWbrNls-Kw&index=14&list=PL8dPuuaLjXtOPRKzVLY0jJY-uHOH9KVU6 Remembering and Forgetting] - סרטון הסבר של Crash Course Psychology על הגורמים המשפיעים שליפת הזיכרונות מהזיכרון לטווח הארוך 
* 

==הערות שוליים==

קטגוריה:זיכרון
קטגוריה:למידה
יו-גי-הו! מפלצות הקפסולה

יו-גי-הו! מפלצות הקפסולה (במקור: Yu-Gi-Oh! Capsule Monsters) היא מיני סדרה בת 12 פרקים שהופקה על ידי ערוץ 4Kids ושודרה בצפון אמריקה בין ספטמבר-נובמבר 2006. זהו הכותר היחיד בזיכיון יו-גי-הו! שההפקה שלו נערכה בארצות הברית ולא ביפן, ארץ המוצא של הזיכיון.

הסדרה שודרה בישראל בשנת 2007 בערוץ הילדים בדיבוב לעברית בצמוד לעונה החמישית לשידור הסדרה המקורית.

== הבדלים בין מפלצות הקפסולה לסדרה המקורית ==
המאפיין העיקרי שהבדיל את מפלצות קפסולה מהסדרה המקורית היא שהמפלצות המוכרות מהקלפים דיברו לראשונה, זוהי למעשה הפעם היחידה ששחקנים חיים דיבבו את המפלצות עצמן, ולא את הדמויות האנושיות.
מלבד הבדל זה ישנו גם מאפיין הבא לידי ביטוי משם הסדרה, המפלצות מגיעות מקפסולות והן חיות בעולם משלהן ממש כמו בני אדם ולא חיות בתוך קלפים עתיקים שמשמשים רק למשחק הדו-קרב המוכר מיו-גי-הו! מפלצות.

בסדרה זו, המפלצות עצמן הן אלו שהוו את מקור העלילה ואת עיקר התסריט, הדמויות שימשו אך ורק רקע להעברת הסיפור.
לראשונה נחשף גם הקשר בין שלוש מפלצות הקוסמים של יוגי מוטו ומסתבר שהם משפחה, הקוסם האפל (הסגול), המכשף (השחור) והקוסמת האפלה (הוורודה).

==קישורים חיצוניים==

קטגוריה:סדרות ספין-אוף
קטגוריה:סדרות אנימה משנות ה-2000
קטגוריה:ערוץ הילדים: תוכניות רכש
קטגוריה:סדרות אנימה
המעשייה על הנסיכה המתה ושבעת האבירים

המעשייה על הנסיכה המתה ושבעת האבירים (ברוסית: Сказка о мёртвой царевне и о семи богатырях) היא מעשייה מחורזת שנכתבה בשנת 1833 על ידי הסופר, המשורר והמחבר אלכסנדר פושקין.

המעשייה היא גרסה אחרת לאגדה "שלגיה ושבעת הגמדים" של האחים גרים, ובינה לבין הגרסה של פושקין יש דמיון רב. המעשייה מסווגת במספר 709 בסיווג ארנה-תומפסון.

כמו בסיפורם של האחים גרים, אימה החורגת של הנסיכה מקנאה בה בגלל יופייה ושולחת את המשרתת (בעוד בסיפור של גרים זה צייד) לנטוש אותה ביער (דרישה זאת מרמזת על הרכות של המעשייה, כי בגרסה של גרים המלכה מצווה להרוג את הנסיכה). המשרתת עושה את מצוות המלכה, והנסיכה מוצאת מחסה בטירת עץ (בגרסה של גרים זו בקתת לבנים) שבה חיים שבעה אבירים (בגרסה של גרים אלה גמדים) המלכה מגלה את המקרה בעזרת מראת הקסמים שלה, מתחפשת לאישה זקנה ומגישה לנסיכה תפוח מורעל. כמו בסיפור של האחים גרים, הנסיכה מתעלפת מאכילת התפוח, והנסיך מנשק אותה, מעיר אותה והם מתחתנים.

הסיפור עובד לסרט מצויר בשנת 1951.

תרגום לעברית, בידי ריטה קוגן, בשם "האגדה על בת הצאר ושבעת האבירים", יצא לאור בשנת 2018 בהוצאת קדימה.

==קישורים חיצוניים==

* טקסט המעשיה ברוסית

קטגוריה:יצירות אלכסנדר פושקין
קטגוריה:מעשיות ואגדות
קטגוריה:יצירות משנת 1833
קטגוריה:שלגיה ושבעת הגמדים
הלווטיק איירווייז

אמבראר 190 של החברה]]
הלווטיק איירווייז (באנגלית: Helvetic Airways) היא חברת תעופה שווייצרית, שבסיסה בנמל התעופה הבינלאומי ציריך קלוטן. החברה מפעילה טיסות סדירות ושכר ליעדים בצפון אפריקה ובאירופה. משנת 2011 פועלת החברה גם מנמל התעופה של העיר ברן.

== תולדות החברה ==
הלווטיק איירווייז הוקמה בסתיו 2003, כמיתוג מחדש של חברת התעופה אודט איירוויז (Odette Airways). החברה החלה לפעול בנובמבר 2004 באמצעות שלושה מטוסי פוקר 100, עד סוף השנה גדל צי החברה לשבעה מטוסים מדגם זה.

ב-18 בפברואר 2013, שמונה גברים לבושים במדי המשטרה המקומית וחמושים בקלשניקובים, שדדו יהלומים בשווי 38 מיליון אירו ממטוס של החברה שחנה בנמל התעופה של בריסל.

השודדים פרצו את הגדר המקיפה את נמל התעופה וגנבו את היהלומים בעת שהועמסו על המטוס, במהלך השוד שנמשך 11 דקות לא נורתה ירייה אחת. בתום האירוע נמלטו השודדים דרך הפרצה ממנה נכנסו.

==צי המטוסים==
צי המטוסים של החברה נכון לדצמבר 2022:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:red;"
!
! rowspan="2" style="width:150px;" | כלי טיס
! rowspan="2" style="width:50px;" | בצי
!
! rowspan="2" style="width:50px;" | בהזמנה
! colspan="2" class="unsortable" | נוסעים
! rowspan="2" style="width:190px;" | הערות
|- style="color:white;background:red;"
!
!
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|
|
|
|
|—
|100
|100
|
|-
|אמבראר
190-E2
|אמבראר 190
|7
|
|2 מטוסי E190-E2
|112
|112
|
|-
!
!סה"כ
!12
!
!—
|colspan="3"|
|}

== קישורים חיצוניים == 

* 
* מדיה וקבצים בנושא [http://www.airliners.net/search/photo.search?airlinesearch==Helvetic%20Airways&distinct_entry=true הלווטיק איירווייז] באתר Airliners.net

==הערות שוליים==

קטגוריה:חברות תעופה שווייצריות
נמל התעופה של אוקלנד

נמל התעופה של אוקלנד (באנגלית: Auckland Airport) הוא נמל התעופה הגדול והעמוס בניו זילנד והרביעי באוסטרלאסיה, ומשמש כשער האווירי העיקרי למדינה. הנמל ממוקם בעיר מאנגר (Mangere), כ-21 ק"מ דרומית למרכז העיר אוקלנד.

נמל התעופה משמש בסיס לחברות התעופה: אייר ניו זילנד ווירג'ין אוסטרליה, וכבסיס מקומי עבור חברת ג'טסטאר איירווייז. בשנת 2013 עברו בנמל התעופה 14,516,215 נוסעים ב-155,146 תנועות מטוסים.

== קישורים חיצוניים ==

* 

* מדיה וקבצים בנושא [http://www.airliners.net/search/photo.search?placesearch=Auckland%20-%20International%20(AKL%20%2F%20NZAA%29&distinct_entry=true נמל התעופה של אוקלנד] באתר Airliners.net

== הערות שוליים ==

אוקלנד
קטגוריה:ניו זילנד: תעופה
קטגוריה:ניו זילנד: מבנים
קטגוריה:אוקלנד (ניו זילנד)
קפה אצל ברטה (אלבום)

קפה אצל ברטה הוא אלבום של הזמר הישראלי יגאל בשן, אשר יצא לאור בשנת 1974.

מהאלבום הצליחו במצעדים השירים "קפה אצל ברטה" ו"לקראת שבת", שדורגו במצעד הפזמונים לשנת תשל"ד במקומות 6 ו-11, בהתאמה. בשן זכה בשנה זו בתואר "זמר השנה".

שיר הנושא, קפה אצל ברטה, נכתב על ידי אהוד מנור על חברו הטוב צדי צרפתי, שהיה הולך לקוראת בקלפים בשם רחל לוי, שגרה מול ביתו. את השיר הלחין נתן כהן, עבור להקת "הנשמות הטהורות". אולם, הלהקה התמהמהה בהקלטתו ואחרי שחיילים רבים הכירו את השיר מהופעות הלהקה במלחמת יום הכיפורים, בשן הורשה להקליטו ולהוציאו אל הרדיו לפניהם.

שיר נוסף באלבום, שנושא את רוח מלחמת יום הכיפורים, הוא השיר "דודי שב הביתה". השיר מספר על חייל, שהשתחרר מן השירות הסדיר ונקרא מיד לשירות מילואים במלחמה.

==שירי האלבום==

==הערות שוליים==

קטגוריה:אלבומי 1974
קטגוריה:אלבומים בעברית
יורי גריגורוביץ'

יורי ניקולייביץ' גריגורוביץ (ברוסית: Юрий Николаевич Григорович; 2 בינואר 1927) הוא רקדן בלט וכוריאוגרף רוסי וסובייטי. הוא זכה בפרס לנין ופעמיים בפרס ברית המועצות ובשנת 1973 הוענק לו תואר אמן העם של ברית המועצות. על פעילותו בתחום התיאטרון והקולנוע גריגורוביץ' קיבל מספר עיטורים כולל עיטור לנין ותואר גיבור העמל הסוציאליסטי בשנת 1986.

== חייו ==
יורי גריגורוביץ' נולד בלנינגרד למשפחת פקידים. הוא למד ריקוד בבית הספר לבלט ובשנת 1946, לאחר סיום הלימודים התקבל לבלט מריאינסקי. במקביל להופעות כרקדן הוא החל בבימוי הופעות בלט במסגרות שונות. בשנת 1957 הוא ביים לראשונה בלט על במת תיאטרון מריאינסקי ובשנים 1961–1964 הוא היה הבמאי הראשי של התיאטרון לנושאי בלט.

בשנת 1964 גריגורוביץ' עבר לתיאטרון בולשוי במוסקבה וכיהן ככוריאוגרף ראשי של התיאטרון עד לשנת 1995. בתקופה זו בלט התיאטרון זכה להכרה בינלאומית כלהקת בלט מהטובות בעולם. בתקופה זה נערכו מעל ל-100 נסיעות מחוץ לגבולות ברית המועצות והלהקה הופיעה בכל העולם.

בשנת 1975 גריגורוביץ' העלה על במה בלט "ספרטקוס" עם מריס ליאפה וולדימיר ואסילייב. הבלט זכה בפרס לנין. בהמשך יחסיו עם מריס ליאפה התקררו וגריגורוביץ' לא קידם את הרקדן. במהלך עבודתו בתיאטרון בולשוי גריגורוביץ' ערך מחדש מספר יצירות קלאסיות של מריוס פטיפה. אשתו, שהייתה רקדנית בלט בתיאטרון ריקדה בתפקידים ראשים במספר הצגות שהוא העלה על הבמה.

החל משנות ה-70 לגריגורוביץ' הותר לעבוד בתיאטראות באירופה והוא העלה על הבמה מספר הצגות בלט בווינה, פריז ומילאנו.

בשנת 1980 גריגורוביץ' היה במאי של טקסי הפתיחה והנעילה של אולימפיאדת מוסקבה.

בשנת 1991 גריגורוביץ' הקים להקת בלט משלו וניהל אותה עד לשנת 1994. בשנת 1996 גריגורוביץ' הקים תיאטרון בלט חדש בעיר קרסנודר והוא מכהן כמנהל אמנותי של התיאטרון עד היום.

בשנת 1995 גריגורוביץ' עזב את התיאטרון בולשוי כתוצאה מהאשמות באי-קידום רעיונות חדשים. לאחר העזיבה גריגורוביץ' הרחיב את עבודתו עם תיאטראות שונות ברוסיה ומחוץ לגבולותיה. בשנת 2001 הוא חזר לביים בלט על במת תיאטרון בולשוי.

מספר הצגות בלט שהוא ביים צולמו לסרטים.

==קישורים חיצוניים==

* 
* 
* 

קטגוריה:רקדני בלט סובייטים
קטגוריה:כוריאוגרפים רוסים
קטגוריה:מקבלי עיטור לנין
קטגוריה:גיבורי העמל הסוציאליסטי
קטגוריה:זוכי פרס לנין
קטגוריה:מקבלי עיטור מהפכת אוקטובר
קטגוריה:מקבלי עיטור ההצטיינות למען המולדת
קטגוריה:מקבלי עיטור אנדריי הקדוש
קטגוריה:רוסים שנולדו ב-1927
מנדל זינגר

מנדל זינגר (י"ב בתמוז תר"ן, 30 ביוני 1890 – 10 בספטמבר 1976) היה עיתונאי, סופר, ופעיל פוליטי במפלגות הציונות הסוציאליסטית.

==ביוגרפיה==
זינגר נולד ב-1890 בעיירה ברודי שבגליציה, בנם של יעקב מרדכי וחנה פייגה לבית נוימן. הוא קיבל חינוך כללי ותורני, הצטרף ב-1907 למפלגת פועלי ציון, וב-1909 עלה לארץ ישראל. זינגר התגורר בירושלים ולמד בסמינר למורים של חברת עזרה. כעבור שנתיים, אחרי שחלה בקדחת, חזר לאירופה, וב-1914 עבר לווינה, שם המשיך בפעילות פוליטית, ועסק בעיתונאות ובהוצאה לאור.

זינגר נעצר עם עליית השלטון האוסטרופשיסטי ב-1934, ואחרי שחרורו עלה לארץ ישראל בשנית והשתקע בחיפה. הוא המשיך את פעילותו הפוליטית במפא"י ובהסתדרות. ב-1944 פרש ממפא"י במסגרת סיעה ב', והיה פעיל בתנועה לאחדות העבודה ובהמשך במפ"ם. ב-1952 נמנה זינגר עם ראשי מפלגת הפועלים לאחדות העבודה שהקימו פורשי מפ"ם בהנהגת חברי הכנסת דוד ליבשיץ וחנה למדן, ונשא את נאום הפתיחה בכנס היסוד שלה. בינואר 1954 חזר עם שאר אנשי המפלגה למפא"י.

מ-1935 ועד פרישתו לגמלאות ב-1955 היה זינגר כתב העיתון "דבר" בחיפה. הוא היה יושב ראש אגודת העיתונאים בחיפה והצפון, ואחרי פרישתו נבחר לנשיא כבוד שלה.

זינגר היה סופר פורה. אחדים מספריו עוסקים בפרשיות שהיה מעורב בהן, ומשלבים זיכרונות אישיים עם מחקר היסטורי.

זינגר נפטר בשנת 1976. על שמו רחוב בחיפה.

===חייו הפרטיים===
אשתו הראשונה של זינגר הייתה טונקה לבית הירש. היא נפטרה ב-1949. בנם הוא חוקר הספורט ד"ר אוריאל זמרי. אשתו השנייה הייתה מרים (מניה) לבית וילנר.

==ספריו==
* פון מיין היימלאנד :זכרונות און בילדער פון ארץ-ישראל (1919)
* שלום עליכם: א סקיצע פון זיין לעבען און שאפען
* יעקב דינעזאן: א סקיצע פון זיין לעבען און שאפען (1920 או 1921)
* לאן מועדות פני רוסיה הסובייטית (1939)
* לזכר חללי יערות הכרמל (1939)
* בין מלחמה ושלום, מחשבות ומעשים בימים טרופים (1941)
* פליטי הטרף הנאצי מספרים (1943)
* כרת רוחני על היהודים בברית המועצות (1950)
* 215 יום ששינו פני מולדתנו (1951)
* על האהבה, לקט שירי עם (1952)
* בראשית הציונות הסוציאליסטית (1958)
* היתה עיירה... ספר-זיכרון לקהילות ברסטצ'קה, ברמליה והסביבה
* עם יוסף חיים ברנר לארץ ישראל לפני ששים שנה (1969)
* שלמה קפלנסקי - חייו ופעלו (1971)
* ההומאניסט יוסף פופר-לינקיאוס (1972)
* פנחס דשבסקי - פרק מגבורת ישראל בגולה (1973)
* ארבעה פרקי לקח מתולדות תנועת הפועלים באוסטריה (1975)

==לקריאה נוספת==
* 'זינגר, מנחם־מנדל', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 218–219. 
* דב סדן, אבני זיכרון (תל אביב תשי"ד) עמ' 50 - 67
* מנדל זינגר 1890–1976: ציוני דרך בחייו של לוחם למען ציון והפועל העברי; הביא לדפוס בנו אוריאל זמרי, חיפה: הוצאת המשפחה, 1977. (דברים לזכרו ורשימת כתביו)
* שלמה רזניק, 'מנדל זינגר, מאחרוני המוהיקנים', כרמלית: שנתון ספרותי כא–כב (תשל"ז–תשל"ח), 309–312.

==קישורים חיצוניים==
* 
* 
* 
* 
* 
* 
* 

==הערות שוליים==

קטגוריה:חברי פועלי ציון
קטגוריה:יהודים גליציאנים
קטגוריה:אנשי העלייה השנייה
קטגוריה:אנשי העלייה החמישית
קטגוריה:פעילי ההסתדרות הכללית
קטגוריה:סגל דבר
קטגוריה:סופרים ישראלים
קטגוריה:יקירי חיפה
קטגוריה:פעילים פוליטיים ישראלים
קטגוריה:אישים הקבורים בבית הקברות שדה יהושע

קטגוריה:ישראלים שנולדו ב-1890
קטגוריה:ישראלים שנפטרו ב-1976
סביאטוסלב פיודורוב

סביאטוסלב פיודורוב{{תמונה להחלפה}}
סביאטוסלב פיודורוב (ברוסית: Святослав Николаевич Фёдоров ; 8 באוגוסט 1927 – 2 ביוני 2000) היה רופא עיניים ומדען סובייטי. על תרומתו בתחום פיתוח רפואה הוענקו לו מספר עיטורים בהם גיבור העמל הסוציאליסטי בשנת 1987. בשנת 1996 היה מועמד לנשיאות רוסיה.

==ביוגרפיה==
סביאטוסלב פיודורוב נולד בעיר חמלניצקי (אז בברית המועצות כיום באוקראינה) למשפחה איש הצבא האדום ממוצא רוסי. במהלך הטיהורים הגדולים אביו נאסר. עם תחילת מלחמת העולם השנייה המשפחה נמלטה לירוואן בו הוא סיים בית הספר. פיודורוב חלם על טייס והתקבל לבית הספר של חיל האוויר. בעקבות פציעה בשנת 1945 הוא שוחרר משרות צבאי.

פיודורוב סיים מכון לרפואה בעיר רוסטוב על דון והתמחה ברפואת עיניים. לאחר מספר שנים של עבודה במרפאות בעיר שדה בשנת 1958 פיודורוב עבר לעיר צ'בוקסרי והתחיל לעבוד במכון לחקר מחלות עיניים. בשנת 1960 הוא לראשונה בברית המועצות ביצע ניתוח להחלפת קרנית. הנהלת המכון פיטרה אותו בטענה שניתוחים שהוא ביצע לא הוכנו כראוי ובוצעו ללא הוכחה מדעית מספקת. אומנם לאור החלמת המנותחים וההד הציבורי פיודורוב הוחזר לעבודה.

בשנים 1961–1967 עמד פיודורוב בראש קתדרה למחלות עיניים במכון לרפואה בארכנגלסק. בשנת 1967 פיודורוב הועבר למוסקבה והועמד בראש קתדרה למחלות עיניים במכון לרפואה ה-3 במוסקבה. בתקופה זו הוא פיתח מספר שיטות חדשות לניתוחי עיניים שנמצאות בשימוש עד היום. פיתוחים שלו קיבלו הכרה בינלאומית.

בשנת 1974 הוא הועמד בראש מעבדה לניתוחי עין שבשנת 1980 אורגנה למכון לניתוחי עיניים ופיודורוב מונה למנהל המכון. לאור הצלחות גדולות ופיתוחים רבים של המכון בשנת 1986 הוחלט על פתיחת סניפי המוסד בערי ברית המועצות. בסך הכול נפתחו 11 סניפים.

עם תחילת הפרסטרויקה סביאטוסלב פיודורוב החל בפעילות ציבורית ופוליטית ענפה. הוא היה בין תומכיו של בוריס ילצין ובאוקטובר 1991 היה אף מועמד לתפקיד ראש הממשלה אך סירב לקבלו. במהלך תחילת שנות ה-90 פיודורוב היה בין מקימי מספר ארגונים ציבוריים אך בכל פעם היה עוזב אותם עקב חילוקי דעות בנושאים שונים. בינואר 1995 פיודורוב הקים מפלגה חדשה - "מפלגת שלטון עצמי של העובדים" (Партия самоуправления трудящихся). פיודורוב התנגד למדיניות כלכלית של הממשל ודגל בכלכלה חופשית אך שימוש ברגולציה ממשלתית, ניצול מושכל של משאבי טבע ופיתוח הדרגתי של המדינה. בשנת 1995 המפלגה השתתפה בבחירות לדומה וזכתה במקום בודד. בשנת 1996 פיודורוב העמיד את עצמו כמועמד המפלגה למשרת נשיא רוסיה. במהלך הבחירות הוא זכה בכ-700 אלף קולות ולא עבר לשלב השני.

לאחר בחירות 1996 פיודורוב התרחק מפעילות פוליטית וחזר במלוא המרץ לפעילות מדעית. במהלך עבודתו פיודורוב פרסם מעל 500 מאמרים, 7 ספרים מדעים וקיבל 108 פטנטים על המצאותיו בתחום רפואת עיניים.

פיודורוב נהרג בתאונה אווירית ב-2 ביוני 2000 כאשר חזר במסוק מכנס מדעי.

==קישורים חיצוניים==

* 
* 

קטגוריה:מדענים שעל שמם כוכב לכת מינורי
קטגוריה:רופאים רוסים
קטגוריה:מדענים סובייטים
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:מקבלי עיטור מהפכת אוקטובר
קטגוריה:מקבלי עיטור אות הכבוד
קטגוריה:מקבלי עיטור הידידות (רוסיה)
קטגוריה:פוליטיקאים רוסים
קטגוריה:רופאי עיניים
קטגוריה:רופאים סובייטים
קטגוריה:מועמדים לנשיאות רוסיה
קטגוריה:רוסים שנולדו ב-1927
קטגוריה:נפטרים ב-2000
פיני קבלו

פיני קבלו (נולד ב-16 באוקטובר 1952, בבית שאן) כיהן כראש המועצה האחרון של בית שאן, בשנת 1998 וכראש עיריית בית שאן, משנת 1999 עד שנת 2003, מיד לאחר שבית שאן קיבלה מעמד של עיר. קבלו כיהן לאחר שלמה בן לולו ולפני ז'קי לוי - שני יריבים ותיקים על ראשות מועצת ועיריית בית שאן במשך יותר משלושה עשורים. קבלו עמד בראש רשימה עצמאית לראשות העירייה, שהייתה מקורבת למפלגת העבודה.

בתקופתו של קבלו היה משבר בתעשייה הישראלית. מפעל כיתן בעיר נסגר ומפעל עוף טוב עמד בסכנת סגירה. בנוסף לזאת, קיבוצי האזור נאלצו לפטר עובדים, תושבי בית שאן והמתיחות בין תושבי העיר לקיבוצים גדלה. קבלו ראה את הרגעת הרוחות כחלק מתפקידו ויזם אירועים משותפים לתושבי העיר והקיבוצים. מלבד האירועים המשותפים, קבלו שיתף פעולה עם המועצה האזורית בקעת בית שאן, בראשות יעל שאלתיאלי במיזם פינוי אשפה ובהקמת גן תעשייה בשם "פארק צבאים".

קבלו קידם את הספורט והבריאות באזור. הוא הקים בבית שאן מרכז רפואי ויזם קנייה של ניידת טיפול נמרץ לעיר, כך שתושבי העיר והאזור לא יהיו תלויים בשירותים רפואיים המצויים בעפולה. הוא גם הקים בעיר בית ספר לכדורגל, שמשרת את תושבי עמק בית שאן כולו.

קבלו יזם את הקמת שכונת רבין בעיר ולצורך זה, עיריית בית שאן קנתה קרקע משני קיבוצים באזור. הקיבוצים, באותה תקופה היו חייבים לבנקים כסף רב וקבלו דאג שכספי רכש הקרקעות לא יעוקלו על ידי הבנקים.

לפני שעמד בראש הרשימה הוא כיהן כמזכיר מועצת הפועלים בבית שאן ואחרי שירותו כראש העיר הוא תפס מקום חשוב במרכז השלטון המקומי. מאז 2003 הוא יו"ר סיעת העבודה בהסתדרות ומכהן כסגן יו"ר ההסתדרות.

קבלו נשוי ואב לארבעה.

==קישורים חיצוניים==
* 

==הערות שוליים==

קטגוריה:מזכירי מועצות פועלים
קטגוריה:ראשי עיריית בית שאן
קטגוריה:בוגרי תיכון מקיף כללי אורט בית שאן
קטגוריה:ישראלים שנולדו ב-1952
סרט (אתר אינטרנט)

סרט (באנגלית: Seret) הוא אתר אינטרנט ישראלי הגדול בישראל המוקדש בלעדית לקולנוע וטלוויזיה. האתר מציע מידע על סרטים, סדרות טלוויזיה, בתי קולנוע ואנשי התעשייה, במאים ושחקנים וכן חדשות קולנוע וטלוויזיה, מדורים קבועים, סקירות מפסטיבלי קולנוע, ראיונות עם יוצרי ושחקני קולנוע וטלוויזיה וטריילרים לסרטים ולסדרות טלוויזיה.

גולשים רשומים יכולים לדרג סרטים, לכתוב ביקורות ולרכוש כרטיסים. האתר עורך הקרנות טרום בכורה ומחלק כרטיסים במבצעים מיוחדים.

== היסטוריה ==
ב-4 במרץ 2000, נפתח האתר לראשונה כפורטל סרטים ישראלי הכולל סיקורי סרטים והמלצות עורכים. האתר הכיל אז שתי קטגוריות: 'חדש בקולנוע' ו'עשרת הגדולים\הגרועים'.

בשנת 2002 הושקה באתר אפשרות למכור כרטיסים בשיתוף בתי הקולנוע, והצטרף למדור ביקורות הקולנוע באתר המבקר יאיר הוכנר, במאי קולנוע ומייסד פסטיבל הקולנוע הגאה.

בשנת 2006 החל האתר במכירת סרטים למכשירי הדי.וי.די הביתיים, לסיקורי הסרטים התווספו טריילרים של סרטים ואף נוספה האפשרות לביקורת הסרט מטעם המשתמשים.

בשנת 2013 הושק לראשונה באתר מדור סדרות טלוויזיה.

בשנת 2014 הושקה אפליקציית Seret - המאפשרת למצוא בתי קולנוע / סרטים בקרבת מקום וגם לפי שעות ההקרנה הקרובות.

החל משנת 2014 משמש אלעד שלו כעורך האתר ואף הגיש פינת המלצות קולנוע קבועה מטעם האתר בתוכנית הבוקר "דני רופ עד 10".

בשנת 2017 הושקה טבלת המבקרים של אתר "סרט" הכוללת את מבקרי האתר וחמישה ממבקרי הקולנוע המובילים בישראל מכלי תקשורת מובילים. הטבלה היא היחידה בישראל שמכילה הן את ציוני הגולשים והן את ציוני המבקרים.

בשנת 2018 פתח האתר קטגוריית סדרות נרחבת המציגה מידע אודות אלפי סדרות, לרבות סדרות חדשות וסדרות ישראליות, כוללת ביקורות סדרות מהארץ ומהעולם ומשירותי הסטרימינג השונים, מאפשרת כתיבת ביקורות סדרות, מציגה טריילרים סדרות ועוד. האתר אף חנך שני מדורי טלוויזיה בשם "שובר מסך" ו"חדשות הסטרימינג".

בשנת 2020 השיק האתר פרופיל אישי מתקדם לחברי המועדון של האתר (רישום חינם) המאפשר שמירה וניהול רשימות צפייה של סרטים וסדרות טלוויזיה, סרטים וסדרות טלוויזיה מועדפים, שחקנים מועדפים, רשימת הביקורות של חבר המועדון ועוד.

== לוגואים קודמים ==
<gallery widths="150px" heights="150px" perrow="4">
קובץ:Seret_Website_First_Logo.png| לוגו האתר הראשון (2000)
קובץ:SECOND_LOGO_-_SERET.png| לוגו האתר השני (2002)
קובץ:Seret_logo_-_shlishi.gif| לוגו האתר השלישי (2005)
קובץ:Seret_Website_Last_Logo.png| לוגו האתר הנוכחי
</gallery>

== ראו גם ==
* סרטים (אתר אינטרנט)
* יעל מבקרת בקולנוע
* ספר הקולנוע הישראלי
* IMDb

== קישורים חיצוניים ==
* 
* [http://www.seret.co.il אתר "סרט" - פורטל הסרטים הישראלי]
* [https://www.facebook.com/SeretTV עמוד הפייסבוק הישן] של [https://www.seret.co.il/series/series.asp מדור הסדרות] של אתר סרט
* [http://www1.bizportal.co.il/article/30105348 אתר Seret מעלה מדד סרטים פופולריים המבוסס על נתוני חיפוש צפייה] ביז-פורטל

קטגוריה:אתרי קולנוע ישראליים
קטגוריה:אתרי אינטרנט ישראלים שהושקו ב-2000
יעקב מכלוף

יעקב מכלוף הוא איש ציבור שהיה ראש המועצה המקומית בית שאן, משנת 1963 עד שנת 1970. הוא ניצח בבחירות פעמיים, אך באמצע הקדנציה השנייה שלו, הוא הוחלף בראש ועדה קרואה.

==קורות חיים==
יעקב עלה מטריפולי שבלוב ואחרי שחרורו מצה"ל שימש כמורה בעיירה. כראש מועצה, הוא טיפל בנושאי תעסוקה, שיכון וביטחון - בעת מלחמת ההתשה. בשנת 1965, שימש דוד לוי כסגנו של מכלוף.

רחוב יעקב מכלוף, בבית שאן, קרוי על שמו.

==קישורים חיצוניים==
* , 

==הערות שוליים==

קטגוריה:ראשי מועצת בית שאן
קטגוריה:ראשי רשויות מקומיות מטעם המפד"ל
קטגוריה:ישראלים ילידי לוב
קטגוריה:ישראלים שנולדו במאה ה-20
תמיר שאבי

תמיר שאבי (נולד ב-1950 בעיראק) היה ראש עיריית אור יהודה בין השנים 1993–1998, והראשון שכיהן כהונה שלמה מאז שהוכרזה כעיר. כלכלן בהכשרתו ואיש בנייה ונדל"ן בעיסוקיו הפרטיים.

== ראשית חייו ==
משפחתו של שאבי עלתה לישראל מעיראק כשהיה בן שנה. המשפחה התגוררה באור יהודה, שהייתה אז מעברה (היא תוגדר כיישוב קבע רק ב-1955). 

בנעוריו היה אתלט מצטיין בריצת 800 מ', בעל שיא אישי של 1:57.4 ד' באליפות ישראל באתלטיקה 1969, בה זכה במדליית הכסף. מאמנו היה מנחם קורמן.

== שירות במערכת הביטחון ופעילות אקדמית ==
בשירותו הצבאי הגיע לדרגת סרן בחטיבת הצנחנים. שירת בשב"כ בשנים 1975-1972.
למד לתואר ראשון במדע המדינה ובכלכלה וסיים תואר שני ביחסים בינלאומיים. בשנים 1980-1978 שימש מרצה באוניברסיטת תל אביב.

== כאיש ציבור ==
בשנים 1982-1980 שימש כמנהל המתנ"ס באור יהודה.
בין השנים 1993-1982 היה אחראי פרויקט שיקום שכונות באור יהודה, והעירייה זכתה בפרס קפלן על ההישג.

בבחירות לרשויות המקומיות בשנת 1993 התמודד על ראשות העיר אור יהודה וזכה. בתקופתו נבנתה שכונת נווה סביון. בבחירות 1998 הפסיד לראש העיר הקודם יצחק בוכובזה, ונשאר באופוזיציה.

כיום מתגורר בגני תקווה, מכהן כחבר דירקטוריון במספר חברות הנסחרות בבורסה ונחשב למומחה בדיוני ועדת גבולות מוניציפליים.

== קישורים חיצוניים ==
* [http://www.news1.co.il/Archive/006-D-1120-00.html פרטי תמיר שאבי באתר "מחלקה ראשונה"].

== הערות שוליים ==

קטגוריה:ישראלים ילידי עיראק
קטגוריה:ראשי עיריית אור יהודה
קטגוריה:ישראלים שנולדו ב-1950
קטגוריה:גני תקווה: אישים
בד קשמיר

צעיף מקשמיר
בד קשמיר הוא בד המיוצר מסיבי צמר טבעי של עזי הקשמיר הגדלות בחבל קשמיר אשר בצפון הודו, בטיבט ובמונגוליה. 

== סגולות ==
סיב הקשמיר הוא הסיב הטבעי הדקיק ביותר ועוביו לא עולה על 16 מיקרון (לצורך השוואה עובי השיער האנושי נע בין 17 ל-18 מיקרון), מה שמקנה לו קלות ואווריריות רבה. 

הבד ידוע כאיכותי בזכות היותו בעל מרקם רך ונעים, וכן מונע הזעה וכמבודד חום. 

בנוסף, בניגוד לרוב סוגי הצמר או הבד המופקים מסיבים מהחי, ניתן לכבס אותו בכביסה ידנית ואין צורך בניקוי יבש.

מחירו הגבוה של הקשמיר נובע הן מסגולותיו המיוחדות וכן ממגבלות התפוקה: עז בוגרת מספקת בשנה כמות שיער המספיקה ליצור חוט לסריגת שליש סוודר או לאריגת צעיף אחד בודד. כמות הקשמיר השנתית המיוצרת בעולם נעה בין 15,000 ל-20,000 טון.

== גלגוליו ההיסטוריים ==
במאה השלוש עשרה הביא מרקו פולו את הקשמיר לאיטליה שם הוא הפך למוצר יוקרה המזוהה עם האריסטוקרטיה. משם התפשט השימוש בו אל שאר חלקי אירופה תוך שימור מעמדו היוקרתי, כשחוטי האריג והקשמיר מועברים בדרכי הרים מסוכנות בתוואי הידוע של דרך המשי לשוקי אירופה.
==קישורים חיצוניים==

* 

קשמיר
קטגוריה:צמר
אבי אסרף

אָבִי אַסְרַף (נולד ב-1958) הוא איש ציבור שכיהן כראש עיריית אופקים בין השנים 2003–2007.

==קריירה ציבורית==
בתקופת כהונתו של אסרף, הוגשו נגדו תלונות שונות על אי סדרים. מתנגדי אסרף דרשו משר הפנים למנות ועדת בדיקה לתפקודו. ועדת הבדיקה של משרד הפנים מצאה כשל תפקודי-תקציבי, בהנהלתו של אסרף, כמו גם אי-ביצוע תוכנית הבראה ופיטורי עובדים והעסקתם שלא כדין.

בשנת 2007 הודח אסרף מראשות העירייה בידי שר הפנים, מאיר שטרית, לאחר אשרור השר רפי איתן, ובמקומו מונתה ועדה קרואה. משזו סיימה את תפקידה, מונתה לעיר ועדה קרואה נוספת. אסרף הוא אחד המוחים הבולטים בעיר נגד הוועדות הקרואות, והוא אף עתר לבג"ץ נגד החלפתו בהן, אולם עתירתו נדחתה.

==קישורים חיצוניים==
* [http://www.moin1.gov.il/Apps/PubWebSite/Locality.nsf/0/5B42A21DA15269CBC22575AF00528297/$File/Instructions.pdf הוועדה לבדיקת תפקוד העיר אופקים, סיכום, מסקנות והמלצות] 

==הערות שוליים==

קטגוריה:ראשי עיריית אופקים
קטגוריה:ישראלים שנולדו ב-1958
אוריול רומאו

אוריול רומאו וידאל (בספרדית: Oriol Romeu Vidal; נולד ב-24 בספטמבר 1991) הוא כדורגלן ספרדי המשחק בעמדת הקשר האחורי בז'ירונה בהשאלה מברצלונה.

== קריירה ==
רומאו נולד בעיירה אוידקונה שבקטלוניה והחל לשחק בלה מאסיה, אקדמיית הנוער של מועדון הכדורגל ברצלונה, לאחר שהגיע אליה ב-2004 מהנוער של היריבה העירונית אספניול. במשך חמש שנים התקדם באקדמיה וב-2009 החל לשחק בברצלונה אתלטיק, קבוצת המילואים של המועדון. הוא ערך את הופעת הבכורה הרשמית שלו בהפסד 1–3 לסביליה במשחק הראשון של הסופר קאפ הספרדי 2010, בו זכתה לבסוף ברצלונה. רומאו שותף במשחק לה ליגה אחד של ברצלונה, במאי 2010, ובקיץ 2011 עבר לצ'לסי מהפרמייר ליג עימה זכה בליגת האלופות ב-.

ב-12 ביולי 2013 הושאל לוולנסיה הספרדית לעונה אחת, וב-4 באוגוסט 2014 הושאל לשטוטגרט מהבונדסליגה.

ב-13 באוגוסט 2015 חתם רומאו לשלוש שנים בסאות'המפטון מהפרמייר ליג עבור 5 מיליון יורו, ושיחק במדיה במשך שבע עונות.

ב-1 בספטמבר 2022 חתם בז'ירונה, וב-9 בספטמבר כבש שער בכורה בקבוצה בניצחון 1–2 על ריאל ואיאדוליד.

ב-19 ביולי 2023 חזר לקבוצת נעוריו ברצלונה וחתם לשלוש שנים.

רומאו שיחק בכל הנבחרות הצעירות של ספרד מאז גיל 17, זכה באליפות אירופה בכדורגל עד גיל 19 והשתתף בין היתר פעמיים בגביע העולם בכדורגל עד גיל 20 ובטורניר הכדורגל באולימפיאדת לונדון (2012).

== תארים ==
;ברצלונה
* הסופר קאפ הספרדי - 2010
* אליפות ספרד: 
* ליגת האלופות: 

;צ'לסי
* גביע ה-FA: 2011/2012
* ליגת האלופות: 
* הליגה האירופית: 

;עם 
* אליפות אירופה בכדורגל עד גיל 19: 2009
** מקום שני: 2010

==קישורים חיצוניים==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני צ'לסי
קטגוריה:כדורגלני ולנסיה
קטגוריה:כדורגלני שטוטגרט
קטגוריה:כדורגלני סאות'המפטון
קטגוריה:כדורגלני ז'ירונה
קטגוריה:כדורגלנים באולימפיאדת לונדון (2012)
קטגוריה:ספורטאים ספרדים באנגליה
קטגוריה:ספורטאים ספרדים בגרמניה
קטגוריה:ספרדים שנולדו ב-1991
פאלאספורט מנס סאנה

פאלאספורט מנס סאנה (באיטלקית: Palasport Mens Sana; בעבר היכל פאלאסטרה, PalaEstra) הוא אולם ספורט השוכן בעיר סיינה שבטוסקנה, איטליה. האולם הוקם בשנת 1976 ובעל תכולה של 6,000 מקומות ישיבה.

מאז הקמתו משמש האולם כאולמה הביתי של קבוצת הכדורסל המקומית מנס סאנה, לשעבר מונטפסקי סיינה ששיחקה בליגת העל האיטלקית וביורוליג. מונטפסקי זכתה 6 פעמים באליפות איטליה (שתי אליפויות נוספות בוטלו על ידי פדרציית הכדורסל האיטלקית). בנוסף, האולם שימש בעבר גם את קבוצת הכדורסל וירטוס סיינה וקבוצת כדוריד מקומית.

היכל הספורט נקרא תחילה "פאלאספורט מנס סאנה" אך ב-21 באוקטובר 2010 הוסב שמו לפאלאסטרה על שם הספונסור "אסטרה" (Estra) שהיא חברת אנרגיה. כחלק משיתוף פעולה בין חברה זו לבין חברה אחרת, הותקנו פנלים פוטו-וולטאים (פנלים סולאריים) על גגו של האולם.

בשנים 2000, 2004, 2007, 2008, 2009 ו-2010 אירח האולם את הסופר קאפ האיטלקי בכדורסל (La Supercoppa italiana di pallacanestro maschile) המפגיש בכל שנה לפני פתיחת עונת הכדורסל בין הזוכות של ליגת העל האיטלקית ושל הגביע האיטלקי בעונה הקודמת.

ב-1979 שימש האולם כאחד מאולמות אליפות אירופה בכדורסל.

המתקן משמש גם לקיום קונצרטים.
אוהדי מונטפסקי סיינה באולם

==קישורים חיצוניים==

==הערות שוליים==

קטגוריה:אולמות כדורסל באיטליה
קטגוריה:מנס סאנה סיינה
קטגוריה:סיינה: מבנים